Fudoki

Fudoki, beskrivelser av land og seder (風土記) er et japansk bokverk fra 700-tallet som inneholder gamle geografiske og kulturgeografiske nedtegnelser fra Japans daværende provinser. Verket har opplysninger om geografi, naturressurser, landbrukets bonitet, historie, mytologi, folklore og mytisk etymologi. Mark Teeuwens innledning i Shinto, Japans eldste myter, 2005Fudoki; Encyclopedia of Shinto, Kogukakuin universityFudoki; Fudoki-pedia, Universität Wien

Arbeidet med å sammenredigere Fudoki begynte i 713, på keiserinne Genmeis befaling, og tok ca 20 års tid. Initiativet hadde rot i Taikareformen i 646, og skulle gi landets herskere bedre oversikt over blant annet skattegrunnlaget. Bidrag fra fem av provinsene er bevart.Japans litteratur; snl.no

Teksten inneholder mange opplysninger om himmelgudene og jordgudene fra japansk mytologi, men ofte fra et annet, mer folkelig og perifert ståsted enn i shintoismens mytologiske hovedverk Kojiki.

 Norsk utgave 
 Shinto, Japans eldste myter. Utvalg, oversettelse og innledende essay av Mark Teeuwen. XL, 139 sider. Bokklubben, 2005. (Verdens Hellige Skrifter; 31) ISBN 82-525-5330-3. Boken inneholder fem prøver på fudoki.
 Referanser 

Kategori:Japans historie
Kategori:Japansk mytologi
Kategori:713
Kategori:Bokserien Verdens hellige skrifter
Kategori:Bøker fra 733